ตะลึง พบพระพุทธรูปโบราณ600ปี โผล่เหนือน้ำที่จีน จมมานานครึ่งศตวรรษ (ชมคลิป)
(ภาพจากยูทูบ : News),พระพุทธรูปโบราณโผล่พ้นเหนือน้ำที่อ่างเก็บน้ำ ในมณฑลเจียงซี ของจีน ชาวบ้านสุดตะลึง พายเรือหาปลามาพบเข้า ด้านนักโบราณคดีคาดพระพุทธรูปองค์นี้ มีอายุเก่าแก่ราว 600 ปี และถูกแกะสลักจากหินหน้าผา แต่ต้องจมน้ำมานานกว่า 50 ปีแล้ว,เมื่อ 17 ม.ค. 60 สื่อท้องถิ่นในจีนและสำนักข่าวต่างประเทศ รายงาน ชาวพุทธสุดปีติ พบพระพุทธรูปโบราณอายุเก่าแก่ราว 600 ปี โผล่พ้นเหนือน้ำบริเวณอ่างเก็บน้ำฮองเหมิน ที่เขตหนานเช็ง เมืองฝูโจว มณฑลเจียงซี ทางภาคตะวันออกของจีน หลังจากได้จมอยู่ใต้น้ำมานานกว่า 50 ปี โดยมีชาวบ้านในพื้นที่พายเรือมาหาปลาในบริเวณนั้น ต้องตะลึง เมื่อได้สังเกตเห็น พระพักตร์ของพระพุทธรูปหินสีขาวองค์นี้ โผล่ขึ้นเหนือน้ำเมื่อเดือนก่อน เนื่องจากระดับน้ำในอ่างเก็บน้ำได้ลดลงไปกว่า 10 เมตร ระหว่างมีการซ่อมแซมบริเวณประตูเขื่อนพลังน้ำ,สำนักข่าวซินหัวของทางการจีน เผย นายซู ชางฉิง ผู้อำนวยการสถาบันโบราณคดีแห่งมณฑลเจียงซี กล่าวว่า จากการศึกษาเบื้องต้นของนักโบราณคดี คาดว่าพระพุทธรูปองค์นี้ ซึ่งประทับอยู่บริเวณด้านหน้าหน้าผาสูง ถูกแกะสลักสร้างขึ้นตั้งแต่สมัยต้นราชวงศ์หมิง (ในช่วง ค.ศ.1368-1644 ) หรือบางทีอาจเป็นต้นราชวงศ์หยวนก็เป็นได้ โดยทีมนักโบราณคดีได้ดำน้ำลงไปสำรวจบริเวณด้านล่างของพระพุทธรูปที่ยังจมอยู่ใต้น้ำ รวมทั้งการสำรวจเมืองโบราณแห่งนี้ สำหรับทำแผนอนุรักษ์เมืองโบราณและพระพุทธรูปโบราณองค์นี้ที่จมอยู่ใต้น้ำมายาวนาน นับตั้งแต่มีการสร้างอ่างเก็บน้ำในช่วงปี 1960,สำหรับการสำรวจของทีมนักโบราณคดีแห่งมณฑลเจียงซี พบว่า พระพุทธรูปองค์นี้มีความสูงประมาณ 3.8 เมตร และแกะสลักเข้าไปในหน้าผา ขณะที่สื่อจีน เผยว่านับตั้งแต่มีการพบพระพุทธรูปหินโบราณองค์นี้โผล่ขึ้นจากเหนือน้ำ ทำให้มีนักท่องเที่ยวจำนวนมากพากันนั่งเรือมาชมความงดงามของพระพุทธรูปและต่างประทับใจที่ได้มาชมพระพุทธรูปหินองค์นี้ ที่ทำให้เกิดความรู้สึกสงบในจิตใจ.,ชมคลิป ,ที่นี่
พระพุทธรูปโบราณโผล่พ้นเหนือน้ำที่อ่างเก็บน้ำ ในมณฑลเจียงซี ของจีน ชาวบ้านสุดตะลึง พายเรือหาปลามาพบเข้า ด้านนักโบราณคดีคาดพระพุทธรูปองค์นี้ มีอายุเก่าแก่ราว 600 ปี และถูกแกะสลักจากหินหน้าผา แต่ต้องจมน้ำมานานกว่า 50 ปีแล้ว
พระพุทธรูปโบราณ,พบ พระพุทธรูปโบราณ,พระพุทธรูป จมน้ำ,จีน,เจียงซี